Στο Γκραν Πρι του Μπαχρέιν του 2021, ο Φερστάπεν ήταν πρώτος σε όλους τους δοκιμαστικούς γύρους και κατέκτησε την 4η pole position της καριέρας του. Αυτή ήταν και η πρώτη (και μέχρι τώρα η μόνη) φορά που κατέκτησε συνεχόμενες pole position. Πάλεψε με τον Lewis Hamilton για την νίκη, και στον 53ο γύρο, προσπέρασε τον Hamilton, παρότι τελικά αναγκάστηκε να παραδώσει την θέση του, επειδή στην προσπάθεια του να προσπεράσει τον Hamilton, πέρασε εκτός ορίων της πίστας, με αποτέλεσμα να βγει 2ος πίσω από τον Βρετανό. Στον επόμενο γύρο, το Γκραν Πρι της Εμίλια Ρομάνια, ο Φερστάπεν κατατάχθηκε τρίτος με τον νέο του ομόσταβλο, τον Sergio Perez να κατατάσσεται 2ος, κάτι που αποτέλεσε την πρώτη φορά που χάνει στις κατατακτήριες από ομόσταβλό του, από το Γκραν Πρι της Ιταλίας το 2019. Στην εκκίνηση του αγώνα, ο Φερστάπεν κατάφερε να προσπεράσει όχι μόνο τον 2ο Perez αλλά και τον poleman Lewis Hamilton και τελικά να πάρει την 1η θέση. Περέμεινε στην κορυφή της κατάταξης μετά τον πρώτο γύρο των πιτ-στοπ καθώς και μετά από την επανεκκίνηση του αγώνα, αφού ο αγώνας ανεστάλθη στον 33ο γύρο. Ο αντίπαλός του, Hamilton, τερμάτισε 2ος μειώνοντας την διαφορά του πρωταθλήματος έναντι του Φερστάπεν στον 1 πόντο. Στο επερχόμενο Πορτογαλικό Γκραν Πρι, ο Φερστάπεν τερμάτησε 2ος μετά από μια μακρά μάχη με τον Lewis Hamilton. Η μεταξύ τους μάχη συνεχίστηκε και στο Ισπανικό Γκραν Πρι, με την στρατηγική της Mercedes να δίνει στον Hamilton το προβάδισμα και τελικά την νίκη.